Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1752

7. évfolyam Fejlesztési feladatok Ismertesse meg a tanulókkal – a drámai és nem drámai alapanyagú színház jellegzetességeit és különbségeit – az olvasott dráma és a megjelenített dráma hatásának különbségeit – dráma fogalmának színházi (és nem irodalmi) értelmezését – a nem drámai színház néhány lehetséges formáját (pl. rítusjáték, táncszínház) – a színház és a film legfõbb különbségeit – a drámai színház néhány klasszikus mûfajának sajátosságait (komédia, tragédia, realista színmû) Fejlessze a tanulók – érzékenységét a jelen idejû színházi élmény befogadására – érzékenységét a színészi játék, illetve a színházi kifejezés hitelességének felismerésére – színházi ízlését – színházi elõadás elemzõ képességét Ösztönözze a tanulókat – értékes élõ színházi elõadások látogatására – a színházi alapelemekkel való önálló kísérletezésre Tananyag A színházmûvészet sajátosságai Ezen az évfolyamon elsõsorban azt kívánjuk tisztázni, hogy mitõl színház a színház, mi különbözteti meg a vele rokon mûvészeti formáktól, illetve hogy mik azok a jellegzetességek, amelyek a színpadi kifejezés nélkülözhetetlen összetevõit jelentik. Színház mint a megjelenítés mûvészete – Drámai és nem drámai alapanyagú színház – Az olvasott dráma és a megjelenített dráma hatásának különbségei Drámai mûfajok a színházban – A komédia dramaturgiája (alapprobléma, történetvezetés, fordulatok, végkifejlet) – A komédia tere, térhasználati konvenciói – A jellemkomikum sajátosságai, helyzetkomikum és jellemkomikum összekapcsolódása a komédiában – A színész munkája a komédiában (az emberi gyarlóságok és az értéktévesztések színészi ábrázolása) – A klasszikus tragédia dramaturgiája (alapprobléma, történetvezetés, fordulatok, végkifejlet) – A tragikus szituáció: válsághelyzetek, döntési kényszerek, választási lehetõségek – A tragikus hõs és ellenfele(i), a közöttük zajló küzdelem fázisai, fokozatai, tétje – A tragikus hõs hiteles jelenkori ábrázolásának problémái (a színész eszközei a hõsábrázolásra: hogyan jelezhetõk a „hõs” emberi léptékei, miképp hitelesíthetõ a jelenben is) – A realista színmû dramaturgiája (alapprobléma, a történet indokai, okszerûsége, fordulatai, végkifejlete). A történet hétköznapisága és mitikus mélységei – A realista színház díszlete, jelmeze, tárgyhasználata – Emberábrázolás a realista színházban: motivációk, kapcsolatok, emberi viszonyok, a színész jellemábrázolása – Jelenetszervezés (a reális szituációk megjelenítése, valószerûsítése, felépítése, fordulatai, illetve a mindebben megnyilvánuló emberi tartalmak) Színházi elõadás nem drámai alapanyagból – A rituális játék hagyományai. A tradíció szerepe és funkciója. Rítus a modernkori színházban – A rítus dramaturgiája, a színpadi eseménysor felépítése, egységei, ezek kapcsolódási módjai – A színházi elõadás szertartás jellegét megteremtõ eszközök (rituális tér, zene és ritmus szerepe, tárgyhasználat) – A szertartásjáték szereplõi, a közönség részvétele a rítusban – A tánc– és mozgásszínház dramaturgiája (a zene elõadásszervezõ szerepe, tétel– és etûd–dramaturgia) – Mozgásformák, tánctechnikák – A táncszínházi elõadó, a mozgásszínházi színész kifejezõeszközei a tánc–, illetve a mozgásszínházban A színház és rokon mûfajai – A film és színház hatásának és befogadásának különbségei – A tévéjáték és a színház hatásának és befogadásának különbségei – Az élõ és a rögzített elõadás Követelmények A tanulók ismerjék – a drámai és nem drámai alapanyagú színház jellegzetességeit és különbségeit – az olvasott dráma és a megjelenített dráma hatásának különbségeit – dráma fogalmának színházi (és nem irodalmi) értelmezését – a nem drámai színház néhány lehetséges formáját (pl. rítusjáték, mozgásszínház, táncszínház) – a színház, a film, a televízió legfõbb különbségeit – a drámai színház egy–két klasszikus mûfajának sajátosságait Legyenek képesek – megkülönböztetni az élõ, jelen idejû színházi élményt a rutinból született, „holt színháztól” – felismerni a színészi játék, illetve a színházi kifejezés hitelességét – különbséget tenni egy adott színházi eladáson belül a hatásos és hatásvadász, illetve az ízléses és ízléstelen megoldások között

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes